ائرمنی‌لرین یاشاییش منطقه‌لرینی آتشه توتماسی نتیجه‌سینده 31 سیویل شخص هلاک اولوب، 154 نفر یارالانیب.
ائرمنی تخریباتی نتیجه‌سینده اؤلن و یارا‌لانان آذربایجانین سیویل وطنداش‌لاری‌نین سایی آچیقلانیب.
آذربایجان دادستانی‌نین  مطبوعات خیدمتیندن وئریلن معلوماتا گؤره، سپتامبرین 27-دن حاضیرکی واختادک ائرمنی‌لرین یاشاییش منطقه‌لرینی آتشه توتماسی نتیجه‌سینده 31 سیویل شخص هلاک اولوب، 154 نفر یارالانیب.
بوندان باشقا، 133 دوولت بیناسی و 928 یاشاییش ائوی یارا‌سیز حالا دوشوب.
"آذربایجانین برده و ترتر شهرلرینه و سیویل اینسان‌لارا هوجوم ائدن ائرمنیستان اوردوسونون "گراد" یایلیم آتشلی سیستمی دقیق ایداره اولونان راکتله محو ائدیلیب".
بونو آذربایجان جمهوریتی پرزیدنتی‌نین کؤمکچی‌سی حیکمت حاجی یئو توییتر حسابینداکی پای‌لاشیمیندا بیلدیریب.
"بیر چوخ گوناهسیز سیویل شخصین حیاتی خلاص ائدیلیب و سیویل آلت یاپییا بیله‌جک پتانسیل ضررین قارشی‌سی آلینیب"، - دئیه پرزیدنتین کؤمکچی‌سی قئید ائدیب.
